ⴽⴰⵍⵉⵍⴰ ⴱⵓⵏⵄⵉⵍⴰⵜ

ⴽⵍⵉⵍⴰ ⴱⵓⵏⵄⵉⵍⴰⵜ ⵜⴳⴰ ⵜⴰⵏⴰⵥⵓⵕⵜ ⴷ ⵜⴰⵙⵎⴷⵢⴰⵜ ⵜⴰⵎⵖⵔⴰⴱⵉⵜ ⵉⵍⵓⵍⵏ ⴰⵙⴳⴳⵯⴰⵙ ⵏ 1981 ⴳ ⵜⵎⴷⵉⵏⵜ ⵏ ⴰⴳⴰⴷⵉⵔ.

ⵜⵙⵏⵜⵉ ⵜⴰⵡⵓⵔⵉ ⵏⵏⵙ ⴰⵙⴳⴳⵯⴰⵙ ⵏ 2004 ⵙ ⵓⵎⵙⴰⵙⴰ. ⴰⴽⵓⴷ ⵏⵏⴰ ⵜⵜⵓⵖⵔⴰ ⵓⵍⵜⵎⴰⵙ ⵏⵏⵙ ⵏ ⵜⵓⵊⵊⵓⵜ "ⴷⵎⵏⴰ" ⴰⴷ ⵜⵙⵡⵡⵓⵔⵉ ⴳ ⵓⵎⵣⵡⴰⵔⵓ ⵏ ⵓⵙⵏⴼⵍⵓⵍ ⴰⵏⴰⵥⵓⵕ, ⵢⴰⵏ ⵓⴼⵉⵍⵎ ⵏ ⵜⵍⵉⴼⵉⵣⵢⵓⵏ ⵙ ⵓⵣⵡⵍ "ⵛⵍⵃ ⴷ ⵉⵔⴰ ⵜⴰⴼⴰⵙⵉⵜ", ⵉⵊⴰ ⵓⵎⵓⴷⴷⵓ ⵏ ⵓⵍⵜⵎⴰⵙ ⵏⵏⵙ ⴱⵕⵕⴰ ⵏ ⵜⵎⴰⵣⵉⵔⵜ ⴰⴷ ⵜⴰⵊⵊ ⴽⵍⵉⵍⴰ ⴰⴷ ⵜⵡⴰⵍⴰ ⵅⴼ ⵓⵍⵜⵎⴰⵙ ⵏⵏⵙ ⴳ ⵓⴼⵉⵍⵎ ⴰⴷ ⵏⵏⴰ ⵢⵓⴼⴰ ⴰⵙⵏⵎ, ⵢⵉⵍⵉ ⵓⵙⵏⴼⵍⵓⵍ ⵡⵉⵙⵙ ⵙⵉⵏ "ⵜⴰⵙⵙⴰⵄⵜ ⵏ ⵜⵉⵏⵎⵍ" ⴰⴽⴷ ⵓⵎⵏⵣⴰⵢ ⵡⵉⵙⵙ ⴽⴽⵓⵥ. ⴰⵙⴳⴳⵯⴰⵙ ⵏ 2007 ⵜⵙⵓⵔ ⵢⴰⵏ ⵓⴼⵉⵍⵎ ⴰⵎⴰⵢⵏⵓ "ⴼⵏⵉⴷⴰ", ⵜⵙⴽⵔ ⵓⵍⴰ ⵜⴰⵡⵓⵔⵉ ⵜⴰⵎⵇⵇⵔⴰⵏⵜ ⴳ ⵓⵎⵣⵡⴰⵔⵓ ⵏ ⵓⴼⵉⵍⵎ ⵉⵙⴰⵡⴰⵍⵏ ⵙ ⵜⵃⵙⴰⵏⵉⵜ "ⴽⴽⵓⵥ ⵏ ⵉⵅⴰⵎⵎⵏ", ⵜⴱⴷⴰ ⵜⵉⵏ ⴷⴼⴼⵉⵔ ⴳ ⵡⴰⵜⵜⴰⵙ ⵏ ⵉⵙⵏⴼⵍⵓⵍⵏ ⵉⵏⴰⵥⵓⵕⵏ ⴰⵎ ⵓⵙⵍⵙⵍ ⵏ ⵕⵎⴹⴰⵏ "ⴰⵔ ⴷⴰⵔⵙ", ⵜⵉⵏ "ⴽⵔⵉⵎⴰ", ⴷ ⵜⵜⵉⵔⵉ ⴳ ⵓⴼⵉⵍⵎ ⵏ ⵜⵍⵉⴼⵉⵣⵢⵓⵏ "ⵕⴰⵃⵉⵎⵓ", ⵜⵉⵏ "ⴰⵏⵜⵉⵇⴰⵎ", ⴷ "ⵉⵏⴼⵉⵚⴰⵎ".

ⵖ ⵙⵙⵉⵏⵉⵎⴰ ⵜⵙⴽⵔ ⵜⴰⵡⵓⵔⵉ ⵜⴰⵎⵇⵇⵔⴰⵏⵜ ⴳ ⵓⴼⵉⵍⵎ "ⵉⵎⵟⵟⴰⵡⵏ ⵏ ⵏⵏⵓⵇⵕⵜ" ⵏ ⵓⵏⵥⵥⴰⵎ ⵎⵓⵔⴰⴷ ⴱⵓⵙⵉⴼ, ⵜⵉⵏ ⴰⴼⵉⵍⵎ "ⴰⴱⵔⵉⴷ ⵙ ⴽⴰⴱⵓⵍ" ⵏ ⵓⵏⵥⵥⴰⵎ ⵉⴱⵔⴰⵀⵉⵎ ⵛⵛⵓⴽⴰⵢⵔⵉ ⵏⵏⴰ ⵢⵓⴼⴰ ⵢⴰⵏ ⵓⵙⵏⵎ ⴰⵎⵇⵇⵔⴰⵏ.

ⵉⴼⵉⵍⵎⴰⵡⵏ

2007: ⵕⴰⵃⵉⵎⵓ
2008: ⵉⵎⵟⵟⴰⵡⵏ ⵏ ⵏⵏⵓⵇⵕⵜ
2010: ⵉⵏⴼⵉⵚⴰⵎ
2012: ⴰⴱⵔⵉⴷ ⵙ ⴽⴰⴱⵓⵍ
2013: ⴰⵏⵜⵉⵇⴰⵎ
2013: ⴰⴱⵔⵉⴷ
2014: ⵜⴰⵢⵔⵉ ⵜⴰⵎⴰⵜⴰⵢⵜ
2016: ⵜⴰⴽⵏⵣⵜ ⵉⵜⵜⵓⵃⵟⵟⴰⵏ
2017: ⵜⴰⵕⴹⴰ ⵏ ⵉⵎⴰⵔⴰⵡⵏ
2017: ⵉⵙ ⴰⵢⵉ ⵜⵙⵙⵣⵔⴼⴷ
2018: ⵎⵙⵄⵓⴷ ⴷ ⵙⵄⵉⴷⴰ ⴷ ⵙⵄⴷⴰⵏ
2018: ⵜⴰⵖⵓⵢⵢⵉⵜ ⵙⴳ ⵢⴰⵏ ⵓⵎⴰⴹⴰⵍ ⵢⴰⴹⵏⵉⵏ
2020: ⵓⵣⵔⵉⴼ ⵓⵔ ⴷⴰ ⵉⵜⵜⵓⵖⵓⵍ

ⵉⵙⵍⵙⵍⵏ

2011: ⴰⵔ ⴷⴰⵔⵙ
2012: ⵜⴷⴷⴰ ⵜⵉⵔⴰⵎ - ⵜⴰⴳⵣⵓⵎⵜ ⵜⴰⵎⵣⵡⴰⵔⵓⵜ
2013: ⵜⴷⴷⴰ ⵜⵉⵔⴰⵎ - ⵜⴰⴳⵣⵓⵎⵜ ⵜⵉⵙⵙ ⵙⵏⴰⵜ
2013: ⵜⴰⵎⵖⴰⵔⵜ ⵜⵉⵍⵍⵍⵉⵜ
2015: ⴽⴽⵓⵥ ⵙⴳ ⴽⴽⵓⵥⵉⵏ
2017: ⵃⴷⵉⴷⴰⵏ ⴳ ⴳⵉⵍⵉⵣ
2018: ⵓⵛⵏ
2021: ⵜⴰⵔⵡⴰ ⵏ ⵓⵎⵔⴰⵙ
2021: ⵙⵓⵍⵓ ⵉⵎⵟⵟⴰⵡⵏ ⵉⵏⵓ
ⵉⵙⴰⵖⵓⵍⵏ

 https://elcinema.com/person/2139981/

ⵥⵕ ⵓⴳⴳⴰⵔ